EkBass/fiwiki-20250220-pages-articles huggingface dataset:
Dongducheonjungangin asema

Dongducheonjungangin asema (, hanja 東豆川中央驛, ) on metroasema Dongducheonissa, Etelä-Koreassa. Aseman kautta kulkee Soulin metron linja 1 ja Gyeongwon-linja. Aseman nimi tarkoittaa Dongducheonin keskusasemaa. Se tunnettiin aikaisemmin Eosun asemana. ==Laiturit== * Laiturilta 1: Hoegi (pikalinja) * Laiturilta 2: Ganeung / Soulin asema / Incheon * Laiturilta 3: Soyosan / Dongducheon * Laiturilta 4: Dongducheon (pikalinja) ==Uloskäynnit== * Uloskäynti 1: Saengyeonin postitoimisto, bussiterminaali, Sadong-ala-aste, Eosusageori, Dongducheonin julkinen terveyskeskus, Jangangjaerae-tori, Jungang-dongin monitoimitalo, kansallinen sairausvakuutusyhtiö * Uloskäynti 2: pysäköintialue * Uloskäynti 3: Dongducheonin kaupungintalo, Dongducheonin alueellinen meteorologinen virasto, Dongducheonin yläaste, Dongducheonin lukio, Saengyeongeullin-puisto, Saengyeonin ala-aste, Dongducheonin tyttöjen yläaste * Uloskäynti 4: pysäköintialue Edeltävä asema: Bosan Soyosaniin päin Linja 1 Seuraava asema: Jihaeng Incheoniin päin Edeltävä asema: Dongducheon Pääteasema Linja 1Dongducheon↔Incheon pikalinja Seuraava asema: Deokjeong Incheoniin päin Luokka:Soulin metroasemat
Gregory Mertens

Gregory Mertens (2. helmikuuta 1991 Anderlecht – 30. huhtikuuta 2015 Gent) oli belgialainen jalkapalloilija, jonka viimeiseksi seuraksi jäi Jupiler Pro Leaguen KSC Lokeren. Vasenjalkainen Mertens oli pelipaikaltaan keskuspuolustajahttp://www.transfermarkt.co.uk/gregory- mertens/profil/spieler/132407. == Ura == === Seurajoukkueura === Mertens aloitti ammattilaisuransa Jupiler Pro Leaguen Cercle Bruggessa. Hän edusti seuraa vuodet 2011–2014 onnistuen maalinteossa viidesti pelaamassaan 73 ottelussa. Tammikuussa 2014 Mertens siirtyi KSC Lokereniin. Hän pelasi seuran paidassa 28 ottelua Jupiler Pro Leaguessa tekemättä yhtään maalia. Kaudella 2014–2015 hän debytoi seuran paidassa myös Eurooppa-liigassa, jossa otteluita kertyi kaksi kappalettahttp://www.transfermarkt.co.uk/gregory- mertens/leistungsdatenverein/spieler/132407. === Maajoukkueura === Mertens edusti Belgiaa sekä alle 19-vuotiaissa että alle 21-vuotiaissa. Alle 19-vuotiaissa hän teki viidessä ottelussa yhden maalin ja alle 21-vuotiaissa hän onnistui seitsemässä ottelussa niin ikään kerran. == Kuolema == Mertens sai sydänkohtauksen 27. huhtikuuta 2015 pelatussa reservijoukkueiden ottelussa 15 minuutin pelin jälkeenhttp://www.hs.fi/urheilu/a1430368220948. Häntä hoidettiin jonkin aikaa kentällä ja lopulta hänet vietiin sairaalaan, jossa hänet vaivutettiin koomaan. Mertens kuoli lopulta kolme päivää sydänkohtauksen jälkeen. Hänellä ei ollut todettu sydänongelmia ja Mertensiä pidettiinkin yhtenä seuran kovakuntoisimmista pelaajista. == Lähteet == Luokka:Belgialaiset jalkapalloilijat Luokka:Vuonna 1991 syntyneet Luokka:Vuonna 2015 kuolleet
Suomen Malmi

Suomen Malmi Oy eli Smoy on suomalainen kaivostoimintayhtiö. Suomen valtio perusti sen vuonna 1935. Yhtiön tarkoitus oli etsiä malmeja ja käynnistää kaivoksia. Yhtiö yksityistettiin 1990-luvun alussa. Vuonna 2007 Drillcon Abp osti sen koko osakekannan ja se liitettiin Drillcon-ryhmään. Suomen Malmi Oy hakeutui konkurssiin 22. joulukuuta 2015. == Lähteet == Luokka:Suomalaiset kaivosyhtiöt
Andy King

Andrew Philip ”Andy” King (s. 29. lokakuuta 1988 Barnstaple, Englanti) on walesilais-englantilainen jalkapalloilija, joka kuuluu Valioliigassa pelaavan Leicester Cityn omistukseen. Hän edusti seuraa koko ammattilaisuransa aina tammikuuhun 2018, jolloin hän siirtyi lainasopimuksella loppukaudeksi Swansea Cityyn. Kevätkauden 2019 hän pelasi lainalla Derby Countyssa, syyskauden 2019 skotlantilaisseura Rangersissa ja kevätkausen 2020 Huddersfieldissa. Oikeajalkainen King on pelipaikaltaan keskikenttäpelaajahttp://www.transfermarkt.co.uk/andy- king/profil/spieler/56872. Hän kuuluu myös Walesin jalkapallomaajoukkueeseen. == Ura == === Seurajoukkueura === King edusti vuosina 1998–2004 Chelsea FC:n nuorten joukkueita, mutta vuonna 2004 hän siirtyi Leicester Cityn nuorten joukkueeseen. Hän debytoi seuran ykkösjoukkueen paidassa kaudella 2007–2008, jolloin seura pelasi Englannin toiseksi korkeimmalla sarjatasolla, Mestaruussarjassa. King ja Leicester putosivat kaudeksi 2008–2009 Ykkösliigaan, mutta seura palasi heti seuraavalla kaudella Mestaruussarjaan voitettuaan Ykkösliigan. Kaudella 2010–2011 King valittiin Mestaruussarjan kauden tähdistöön. Kaudella 2013–2014 Leicester onnistui voittamaan Mestaruussarjan mestaruuden ja nousi näin ollen kaudeksi 2014–2015 korkeimmalle sarjatasolle, Valioliigaan. King debytoi Valioliigassa elokuussa 2014 Evertonia vastaan sarjan avauskierroksellahttp://www.transfermarkt.co.uk/andy- king/leistungsdatenverein/spieler/56872. Avausmaalinsa hän iski huhtikuussa 2015 West Ham Unitedin verkkoon. Hän pelasi 25 valioliigaottelua, joissa teki kaksi maalia, Leicesterin voittaessa Valioliigan mestaruuden kaudella 2015–2016. === Maajoukkueura === Englannissa syntynyt King päätti edustaa maajoukkuetasolla Walesia, mikä oli mahdollista, sillä Kingin isoisä on kotoisin sieltä. King edusti Walesia alle 19- ja alle 21-vuotiaissa. Debyytti Walesin jalkapallomaajoukkueessa tapahtui toukokuussa 2009 ystävyysottelussa Viroa vastaanhttp://www.national-football- teams.com/player/31573/Andy_King.html. Avausmaali syntyi elokuussa 2011 ystävyysottelussa Luxemburgin verkkoon. Sittemmin King oli Walesin maajoukkueen vakiokasvoja. Hän pelasi kolmessa ottelussa EM-kilpailuissa 2016. Tappiollisen välieräottelun hän pelasi kokonaisuudessaan. Hän on pelannut 50 maaottelua, joissa hän on tehnyt kaksi maalia. == Lähteet == == Aiheesta muualla == Luokka:Walesilaiset jalkapalloilijat Luokka:Englantilaiset jalkapalloilijat Luokka:Vuonna 1988 syntyneet Luokka:Elävät henkilöt
Upamalmi

Upamalmi on raskaiden mineraalien tai pelkän metallin muodostama jäännössedimenttinen malmi. Upamalmit syntyvät gravitaation vaikutuksesta, kun painavammat aineet erottuvat keveämmistä sedimentaation aikana. Monet rikkaat kultaesiintymät ovat upamalmeja, ja varhaiset kultaryntäykset suuntautuivat juuri sellaisten alueille. == Katso myös == *Upa (malmityyppi) == Lähteet == Luokka:Malmityypit
Samsung Galaxy A7

Samsung Galaxy A7 on Samsung Electronicsin tammikuussa 2015 esittelemä ja helmikuussa julkaisema älypuhelin, jossa on esiasennettuna Android 4.4.4 "KitKat" -käyttöjärjestelmä.https://www.gsmarena.com/samsung_galaxy_a7-6763.php == Tekniset tiedot == ===Muotoilu=== Samsung Galaxy A7 -älypuhelimessa on 5,5-tuumainen täysteräväpiirtonäyttö. ===Fyysiset osat=== Laitteesta löytyy Qualcomm Snapdragon 615 8939 -suoritin. Laitteessa on 2 gigatavua RAM-muistia ja 16 gigatavua sisäistä muistia. Puhelimen muisti on laajennettavissa enintään 64 gigatavun microSD-kortilla. ====Kamerat ja multimedia==== Laitteessa on 13 megapikselin takakamera. Etukameran tarkkuus on puolestaan viisi megapikseliä. Videokuvaus voidaan tehdä 1080p (täysteräväpiirto) -tarkkuudella 30 kuvaa sekunnissa. === Ohjelmisto === Julkaisuhetkellä laitteessa oli esiasennettuna Android 4.4.4 "KitKat". Myöhemmin laitteeseen on tullut päivitys Android 5.0 "Lollipop" -versioon. == Lähteet == * https://www.phonearena.com/phones/Samsung-Galaxy-A7_id8972 === Viitteet === Galaxy A7 Luokka:Android-pohjaiset laitteet Luokka:Vuoden 2015 matkapuhelimet
Rytis Sakalauskas

Rytis Sakalauskas (s. 1. tammikuuta 1987 Alytus, Liettuan SNT) on liettualainen pikajuoksija, joka kilpailee pääosin 100 metrillä. Sakalauskas on 185 senttimetriä pitkä ja painaa 83 kilogrammaahttp://www.sports- reference.com/olympics/athletes/sa/rytis-sakalauskas-1.html . Sakalauskasin ennätys 100 metrillä on vuonna 2011 Shenzhenin kesäuniversiadeissa juostu 10,14. == Ura == Sakalauskas oli mukana vuoden 2012 kesäolympialaisissa Lontoossa, jossa hän jäi 100 metrillä alkueriin. Vuoden 2011 MM-kilpailuissa Daegussa Sakalauskas jäi niin ikään alkueriin. Vuoden 2012 EM-kilpailuissa Helsingissä Sakalauskas selviytyi finaaliin 100 metrillä, mutta keskeytti heti lähdössä. Vuoden 2013 EM-joukkuekilpailuissa Sakalauskas voitti kultaa kakkosliigan 100 metriltä. Vuoden 2011 kesäuniversiadeista Shenzhenistä hän saavutti hopeaa ennätyksellään 10,14. == Lähteet == Luokka:Liettualaiset pikajuoksijat Luokka:Vuonna 1987 syntyneet Luokka:Elävät henkilöt
Kaupungin naiset

Kaupungin Naiset on helsinkiläinen lesbokuoro. Se esiintyi ensi kerran kesäkuussa 2014 Helsingin Musiikkitalossa yhdessä Sydney Gay and Lesbian Choirin ja Out 'n loud -kuoron kanssa. Kuoron tueksi on perustettu yhdistys. Kuoron taiteellinen johtaja on säveltäjä Petra Lampinen. Kuoro julkaisi 25.2.2017 Mä haluun häät -musiikkivideon. Musiikkivideon tuotannosta vastasi Lentävä Lehmä Films -yhdistys. Mä haluun häät -runo on alun perin julkaistu Anja Erämajan runokokoelmassa Ehkä liioittelen vähän. Musiikin kappaleeseen on säveltänyt, sovittanut ja tuottanut Petra Lampinen. == Lähteet == ==Aiheesta muualla== *Kaupungin Naisten YouTube-kanava *http://kaupunginnaiset.fi/ - kotisivut *https://www.facebook.com/kaupunginnaiset - Facebook-sivut Luokka:Suomalaiset naiskuorot
Didier Boris Kadio

Didier Boris Kadio (s. 5. huhtikuuta 1990 Man, Norsunluurannikko) on norsunluurannikkolainen jalkapalloilija, joka on edusti viimeksi kaudella 2019 Suomessa Veikkausliigassa pelannutta Seinäjoen Jalkapallokerhoa. Hän on pelipaikaltaan keskuspuolustaja.http://www.transfermarkt.co.uk/didier-boris- kadio/profil/spieler/106006. == Ura == === Seurajoukkueura === Kadio aloitti uransa Norsunluurannikon pääsarjan ASEC Mimosasissa, jossa hän pelasi vuosina 2008–2011, voittaen mestaruuden kausilla 2009 ja 2010. Kaudeksi 2011 Kadio siirtyi saman sarjan Société Omnisports de l'Arméehen, jossa hän pelasi yhden vuoden. Helmikuussa 2012 hän siirtyi Armenian jalkapalloliigan Shirakiin, jota Kadio edusti vuodet 2012–2014. Kaudella 2011–2012 hän saavutti Armenian cupin voiton, kaudella 2012–2013 Armenian mestaruuden ja kaudella 2013–2014 Armenian supercupin voiton.http://nr.soccerway.com/players/didier-boris-kadio/131651/ Vuonna 2014 Kadio oli lainalla Kazakstanin Superliigan Žetisu FK:ssa. Huhtikuussa 2015 Kadio siirtyi Suomen Veikkausliigan FF Jaroonhttp://www.ffjaro.fi/news/didier-boris-kadiolle-kauden-mittainen-sopimus . Debyytti Veikkausliigassa tapahtui samassa kuussa Seinäjoen Jalkapallokerhoa vastaan. Toisessa Veikkausliiga-ottelussaan Kadio teki kaksi maalia Tampereen Ilvestä vastaan. Jaron pudottua Veikkausliigasta kauden 2015 päätteeksi Kadion sopimus Jarossa päättyi. Kadio jatkoi uraansa kaudella 2016 ensin keväällä Kazakstanin pääsarjan Žetisu FK:ssa ja syksyllä 2016 Intian pääsarjassa Kerala Blasterissa.https://www.transfermarkt.com/didier-boris- kadio/profil/spieler/106006 === Maajoukkueura === Kadio kuului vuosina 2011–2013 Norsunluurannikon alle 23-vuotiaiden maajoukkueeseen. Hän pelasi neljä ottelua tekemättä maaleja. Keväällä 2017 hän palasi Kazakstaniin FK Šahtjor Karagandan pääsarjajoukkueeseen. ==Lähteet== Luokka:Norsunluurannikkolaiset jalkapalloilijat Luokka:Vuonna 1990 syntyneet Luokka:Elävät henkilöt
Aurinkoautografi

Aurinkoautografi eli päiväpaisteautografi on laite, jolla tallennetaan tieto siitä, koska aurinko on paistanut. Tavallisin malli muodostuu polttolasin tavoin toimivasta kristallipallosta, joka polttaa aurinkoisella säällä jäljen sen alle asetettuun paperiliuskaan. Pilvisellä säällä jälkeä ei tule. Jäljen paikka muuttuu auringon liikkuessa taivaalla. Kuvassa olevan kaltainen Campbell-Stokesin aurinkoautografi maksaa noin 2000 Yhdysvaltojen dollaria. == Lähteet == == Aiheesta muualla == Luokka:Säähavaintolaitteet
Bentsoiinikondensaatio

Bentsoiinikondensaatio on kemiallinen reaktio, jossa enolisoitumaton aldehydi reagoi emäksisissä olosuhteissa itsensä kanssa muodostaen tuotteena α-hydroksiketonin eli asyloiinin. Reaktio vaatii tapahtuakseen nukelofiilisen katalyytin kuten syanidi-ionin. Ensimmäisen kerran reaktion huomattiin tapahtuvan bentsaldehydille, jolloin muodostui bentsoiinia ja tämän reaktion raportoivat Justus von Liebig ja Friedrich Wöhler 1832.Friedrich Brühne & Elaine Wright: Benzaldehyde, Ullmann's Encyclopedia of Industrial Chemistry, John Wiley & Sons, New York, 2011. Viitattu 2.5.2015 ==Reagenssit ja mekanismi== Bentsoiinikondensaatio tapahtuu herkimmin aromaattisille aldehydeille kuten bentsaldehydille, anisaldehydille ja furfuraalille, mutta myös glyoksaalijohdannaiset ja eräät alifaattiset aldehydit kykenevät reagoimaan bentsoiinikondensaatiolla. Bentsoiinikondensaation reaktiomekanismin esitti Arthur Lapworth vuonna 1903. Mekanismin ensimmäisessä vaiheessa nukleofiilinen syanidi-ioni reagoi aldehydimolekyylin niin kutsutun donorimolekyylin kanssa muodostaen syanohydriinin. Emäksisissä olosuhteissa tuotteesta eliminoituu protoni, jolloin muodostuu nukleofiilinen nitriilienolaatti, joka reagoi toisen aldehydimolekyylin kanssa nukleofiilisella additioreaktiolla. Kaksi seuraavaa vaihetta mekanismissa ovat protoninsiirtoja ja viimeisen protoninsiirron jälkeen muodostuu yhdisteeseen karbonyyliryhmä ja syanidi-ioni poistuu rakenteesta lähtevänä ryhmänä ja tuotteeksi muodostuu asyloiini. : Ensimmäisten bentsoiinikondensaatioiden ongelma on se, että se vaatii katalyytteinä käytettäväksi erittäin myrkyllisiä syanideja ja syanideja käytettäessä vain aromaattiset aldehydit ovat reaktiivisia. Myöhemmin havaittiin tiamiinin katalysoivan reaktiota ja nykyään yleisimmin käytetyt katalyytit bentsoiinikondensaatioissa ovat tiatsolium- tai imidatsoliumsuoloja tai stabiileja typpeä sisältäviä heterosyklisiä karbeeneja. Käyttämällä kiraalisia karbeeneja voidaan bentsoiinikondensaatio suorittaa symmetrisena hyvällä saannolla ja enantioylimäärällä. : ==Lähteet== Luokka:Orgaaniset reaktiot
Andrés Cabrero

Andrés Nicolás Cabrero Gómez (s. 4. tammikuuta 1989 San Juan) on puertoricolainen jalkapalloilija, pelipaikaltaan keskikenttäpelaaja. Hän edustaa Suomen Kakkosen Kultsu FC:tä ja on pelannut myös Puerto Ricon maajoukkueessa. Seurajoukkueurallaan Cabrero on edustanut muun muassa yhdysvaltalaisen Georgia Southern Universityn yliopistojoukkuetta, useita kotisaarensa Puerto Ricon joukkueita, muun muassa Yhdysvaltainkin sarjoissa pelanneita Puerto Rico Islandersia ja Puerto Rico Unitedia, sekä serbialaista Teleoptikia ja trinidadtobagolaista North East Starsia. Kaudeksi 2015 hän siirtyi suomalaiseen Kultsu FC:hen, jossa jo entuudestaan pelasivat hänen maajoukkuetoverinsa Juan Coca ja Alex Oikkonen. Cabrero debytoi Puerto Ricon maajoukkueessa 16. tammikuuta 2008 ystävyysottelussa Bermudaa vastaan. Hän on pelannut muun muassa vuosien 2010, 2014 ja 2018 MM-kilpailuiden karsinnoissa. == Lähteet == == Aiheesta muualla == * Luokka:Elävät henkilöt Luokka:Puertoricolaiset jalkapalloilijat Luokka:Vuonna 1989 syntyneet
Pensar

Pensar on saari ja kylä Paraisten kunnan Nauvossa. 312 hehtaarin kokoisella saarella asuu ympärivuotisesti 24 ihmistä. Lisäksi Pensarilla on noin 160 kesäasukasta. Asutetut lähisaaret Peno ja Aspholm kuuluvat Pensarin maarekisterikylään. ==Historia== Pensar on asutettu 1300- ja 1400-lukujen aikana. 1500-luvulla Pensarin viisi tilaa kuuluivat Nauvon Holman yökuntaan. Saaren asukasluku oli suurimmillaan 1900-luvun alussa, jolloin siellä asui noin 120 ihmistä. Saarella toimi 1920- ja 1930-luvuilla suojeluskunnan harjoitusleiri. Kansalaissodassa Pensar toimi Saariston vapaajoukon tukikohtana, ja toimi sotien välisenä aikana myös Suomen laivaston harjoitusalueena. Toisen maailmansodan jälkeen saaren sotilasalueet myytiin Paraisten kalkkivuoriyhtiön virkistyskäyttöön. Nykyisin saaren etelärannalla on Pensar Sydin lomakeskus. ==Maantiede== Pensarin satama sijaitsee saaren länsirannalla. Saaren rakennuskanta on pääosin yhtenäinen keskittyen saaren keskiosiin peltojen ympäröimälle alueelle. Pensarin eteläosa on epätasaisempaa metsittynyttä kallioperää, jossa sijaitsee 41 metriä korkea Sandviks bergen. Pensar Sydin yhteydessä saaren etelärannalla on vierasvenesatama. ==Lähteet== Luokka:Nauvo Luokka:Paraisten saaret Luokka:Paraisten kylät
Sommarö

Sommarö tai Sommarön voi tarkoittaa seuraavia paikkoja: *Sommarö, kylä Föglöllä *Sommarö, entinen Vaasan Rannikkopatteriston linnake Raippaluodossa *Sommarö, saari ja kylä Nauvossa *Sommarö, pieni asumaton saari Saaristomeren kansallispuistossa Nauvossa *Sommarö, kylä Raaseporin Tammisaaressa *Sommarön, saari Kökarissa *Sommarön, saari Pyhtäällä *Sommarön, pieni saari Sundissa *Sommarön, saari Föglössä *Sommarön, saari Kemiönsaaren Hiittisillä *Someri (), yksi Suomenlahden ulkosaarista *Suvisaaristo (ruot. Sommaröarna), Espoon kaupunginosa
Alprenololi

Alprenololi (kauppanimi Aptin) (l-(2-allyylifenoksi)-3-isopropyyliaminopropan-2-oli) on epätyypillinen eli ei-selektiivinen beetasalpaaja. Se on lääke, jota on käytetty sydämen ja verenkierron sairauksissa. Lääke omaa lievää sydäntä stimuloivaa eli sympatomimeettistä vaikutusta.Lääkkeet ja niiden käyttö, 1977. s. 50 Alprenololin tarkemmat hoitoaiheet eli indikaatiot ovat olleet: angina pectoris, nopeat arytmiat, hypertoniatilat, hermostoperäiset sydänvaivat (kuten vapina, sydämentykytys ja paniikkioireilu)Lääkkeet ja niiden käyttö, 1977. s. 49 sekä leikkaussalikäyttö: jolloin sitä on annettu infuusioliuoksena tiputuksessa.Pharmaca Fennica 1976 (PF-76): s. 400 Lääkettä on valmistanut Hässle kloridisuolona. Sen lääketablettien vahvuudet ovat olleet 50, 100 ja 200 (joista viimeinen duretter eli retard-muotoisena) milligrammaa vaikuttavaa lääkeainetta/tabletti. Tavallisesti alprenololia otettiin enintään 2 x vuorokaudessa. Lisäksi on käytössä ollut intravenoosisti infuusiona eli annettava ruiskemuotona á 10 ml lääkeampulli. Siinä vaikuttavaa ainetta on ollut 1 mg/ml.Pharmaca Fennica 1976 (PF-76): s. 27 Vasta-aiheina on tunnettu vaikea diabetes mellitus sekä astmaattisuus, ja joitakin muita keuhkotauteja. Tietyt lähinnä eetterillä, kloroformilla tai halotaanilla annettavat nukutukset muodostivat vasta-aiheen leikkauskäytössä (bradykardian riski), pahemmanlaatuinen AV-katkos myös sydämen toimintaan liittyen. Alprenololin kemiallinen kaava on C15H23NO2, moolimassa 249,349 g/mol ja CAS-numero 13655-52-2. == Lähteet == * Tuomi, Eero & Olli, Marcus & Alfering, Sirkku: Lääkkeet ja niiden käyttö, SHKS-Wsoy, 1977. ISBN 951-0-06936-1. (s.49-50) == Aiheesta muualla == *PubChem: Alprenolol *DrugBank: Alprenolol *Human Metabolome Database: Alprenolol *Kyoto Encyclopedia of Genes and Genomes (KEGG): Alprenolol *ChemBlink: Alprenolol Luokka:Beetasalpaajat
Kalvinit

Kalvinit on suomalainen kaivosyhtiö. Se etsii titaania Euroopan unionin alueelta. Kalvinit omistaa ilmeniittiesiintymiä Pohjois-Suomessa. == Lähteet == == Aiheesta muualla == * Malmirahat karkaavat Suomesta Kaleva 2007 Luokka:Suomalaiset kaivosyhtiöt
Matthew Hunter

Matthew Hunter (1878–1961) oli uusiseelantilainen metallurgi, joka kehitti Hunterin menetelmän titaanin pelkistämiseen. Hunter suoritti maisterin tutkintonsa Uudessa-Seelannissa ja jatkoi opintojaan tohtoriksi useissa eurooppalaisissa yliopistoissa. Hän meni naimisiin ja muutti Yhdysvaltoihin, missä hän työskenteli General Electricin palveluksessa ja aloitti siellä titaanin tutkimuksen. Vuonna 1908 hän siirtyi ammattikorkeakoulun professoriksi New Yorkiin. Vuonna 1910 Hunter kehitti menetelmän, jolla saatiin titaanista paljon puhtaampaa kuin aikaisemmin, jopa 99,9 % titaania. Myöhemmin on kehitetty tehokkaampia menetelmiä, mutta hunterin prosessia käytetään edelleen silloin, kun tarvitaan mahdollisimman puhdasta titaania. Luokka:Uusiseelantilaiset kemistit Luokka:Vuonna 1878 syntyneet Luokka:Vuonna 1961 kuolleet
Eneabba

Eneabba on kaupunki Länsi-Australiassa, noin 280 km Perthistä pohjoiseen. Vuonna 2006 siellä oli 250 asukasta. Kaupunki tunnetaan keväällä puhkeavasta kukkaloistostaan ja raskasmineraalihiekkaesiintymistään.Eneabba Wildflower Country == Lähteet == ==Aiheesta muualla== Luokka:Australian kaupungit
Calvin Peete

Calvin Peete (18. heinäkuuta 1943 Detroit, Michigan – 29. huhtikuuta 2015 Atlanta, Georgia) oli yhdysvaltalainen ammattilaisgolfaaja. Peete kilpaili PGA Tourilla vuosina 1976-1995 saavuttaen 12 voittoahttp://www.pgatour.com/players/player.01935.calvin-peete.html. Hän oli ammattigolfin menestynein tummaihoinen pelaaja ennen Tiger Woodsia ja häntä pidettiin myös golfin mustana pioneerinähttp://www.iltasanomat.fi/golf/art-1430370111862.html . Peete aloitti golfaamisen vasta 23-vuotiaana. Hän saavutti 12 PGA Tour-voittoa vuosina 1976-1995. Yhteensä hän saavutti urallaan 14 turnausvoittoa. Major- turnauksissa Peete oli parhaimmillaan kolmas PGA Championshipissä vuonna 1982 ja neljäs Yhdysvaltain avoimissa vuonna 1983. The Masters Tournamentissa hän sijoittui parhaimmillaan sijalle 11. Peete muistetaan itse opiskelemastaan omintakeisesta, mutta tarkasta lyöntityylistään, joka johtui siitä, että hänen vasen kätensä oli luutunut väärään asentoon tapaturman jälkeen, johon Peete joutui 12-vuotiaana. Hänen vasen kätensä ei suoristunut ollenkaan. Peete kuoli huhtikuussa 2015 taisteltuaan pitkään keuhkosyöpää vastaan. == Lähteet == Luokka:Yhdysvaltalaiset golfaajat Luokka:Vuonna 1943 syntyneet Luokka:Vuonna 2015 kuolleet
Max Charles

Max Charles (s. 18. elokuuta 2003 Nashville, Tennessee) on yhdysvaltalainen näyttelijä. Charles aloitti näyttelemisen kuusivuotiaana vuonna 2010, esiintyen True Blood -televisiosarjan jaksossa. Hän on ehtinyt esiintyä lukuisissa muissa televisiosarjoissa sekä elokuvissa, joihin kuuluvat muun muassa American Sniper sekä The Amazing Spider-Man. ==Aiheesta muualla== * Luokka:Yhdysvaltalaiset näyttelijät Luokka:Vuonna 2003 syntyneet Luokka:Elävät henkilöt Luokka:Yhdysvaltalaiset lapsinäyttelijät
Etiopiankeuhkokala

Etiopiankeuhkokala (Protopterus aethiopicus) on afrikankeuhkokalojen heimoon (Protopteridae) kuuluva kalalaji. Etiopiankeuhkokalalla on parillinen keuhko, jolla se voi hengittää veden pinnalla ilmaa. Sillä on normaalit, mutta heikosti kehittyneet kidukset. Tämä kala elää useimmiten pysyvissä vesistöissä, mutta jos veden pinta laskee kuivakauden aikana, kala voi kaivautua pohjamutaan ja vaipua horrokseen samalla tavoin kuin amerikankeuhkokala. Muut kolme afrikkalaista keuhkokalalajia elävät ajoittain kuivuvissa vesistöissä ja horrostavat kuivakauden ajan. Kutuaikana koiras kaivaa kuopan, johon yksi tai useampia naaraita laskee mätinsä. Koiras jää vartioimaan pesää ja vastakuoriutuneita poikasia. Etiopiankeuhkokalaa tavataan Kongojoessa ja Niilissä sekä Albert-, Edward-, Victoria-, Nabugabo-, Tanganjika-, Kyoga-, No- ja Turkanajärvissä Afrikassa. Etiopiankeuhkokalalla on eläinkunnan suurin genomi. Sen genomissa on 129,9 miljardia emäsparia – yli 40 kertaa niin paljon kuin ihmisellä (3,2 miljardia emäsparia).https://www.guinnessworldrecords.com/world-records/769839-largest- animal-genome == Lähteet == Luokka:Lihaseväiset
Lapasampi

Lapasampi (Polyodon spathula) on 'alkeellisen' lapasampien heimon (Polyodontidae) ainoa elossa oleva kalalaji. Se esiintyy Pohjois-Amerikassa Mississippijoen vesistössä. Lapasampi on tavallisesti noin 120 senttimetrin mittainen, suurimmillaan 220-senttinen ja 90-kiloinen, ja se voi elää jopa 55-vuotiaaksi. Lapasampi on vaarantunut laji. == Lähteet == Luokka:Lapasammet Luokka:Uhanalaiset kalat
Tracy Letts

Tracy Letts (s. 4. heinäkuuta 1965 Tulsa, Oklahoma) on yhdysvaltalainen näytelmäkirjailija, käsikirjoittaja ja näyttelijä. Letts on voittanut kaksi Tony-palkintoa sekä Pulitzer-palkinnon. Toisen Tony-palkinnon parhaasta näytelmästä sekä parhaan näytelmän Pulitzerin tuoneen näytelmän pohjalta tehtiin vuonna 2013 elokuva Perhe – August: Osage County. Toisen Tony- palkintonsa Letts sai samana vuonna parhaasta miespääosasta näytelmässä Kuka pelkää Virginia Woolfia?. == Aiheesta muualla == * Luokka:Yhdysvaltalaiset teatterinäyttelijät Luokka:Yhdysvaltalaiset näyttelijät Luokka:Tony-palkinnon saajat Luokka:Vuonna 1965 syntyneet Luokka:Elävät henkilöt
Bergön kirkko

Bergön kirkko on Maalahden Bergöhön vuosina 1800–1802 rakennettu puinen länsitornillinen pitkäkirkko. Se rakennettiin alun perin rukoushuoneeksi, mutta muutettiin kirkoksi 1835. Rakennusta korotettiin, pidennettiin ja laajennettiin kylkiäisillä vuosien 1852–1853 korjauksissa. Satulakattoiset kylkiäiset ovat runkohuonetta matalammat, runkohuoneesta erkanevat myös sakasti ja eteinen. Tornissa on huippuun päättyvä telttakatto, kellot ovat vuosilta 1813 ja 1883. Runkohuoneen satulakatto on itäpäädyn yläosasta aumattu. Kirkkosalin sisäkattona on puuholvaus, sisätilat uusittiin 1966. Kirkossa on istumapaikkoja 300 hengelle. Alttaritaulun Jeesus ja samarialaisnainen on maalannut Teodor Schalin 1919. Kirkon 8-äänikertaiset urut on valmistanut Urkurakentamo Veikko Virtanen 1956. Kirkon saarnatuoli on vuodelta 1829. == Lähteet == == Aiheesta muualla == * Bergö kyrka Kirkko Luokka:Pohjanmaan kirkkorakennukset Luokka:Suomen puiset pitkäkirkot Luokka:Suomen rukoushuoneet Luokka:Maalahden rakennukset ja rakennelmat Luokka:Suomen 1800-vuosikymmenellä rakennetut kirkot
Sukralfaatti

Sukralfaatti (Suomessa kauppaniminä Antepsin, Alsucral) on lääkeaine, jota käytetään närästykseen eli vatsan liikahappoisuuteen, esofagiittiin eli ruokatorven tulehdukseen sekä lisälääkkeenä vatsa- ja pohjukaissuolen haavassa.http://www.tohtori.fi/laakeopas/haku/vaikuttava-aine:Sukralfaatti Viitattu 2.5.2015.http://spcam.orion.fi/laakeluettelo/Tiedosto/_ANTEPSIN___%284054%29.html Viitattu 2.5.2014. Sukralfaatti on suurimolekyylinen yhdiste. Se ei imeydy ruoansulatuskanavasta verenkiertoon, vaan tarrautuu ruoansulatuskanavan limakalvon tai haavauman pintaan suojaten sitä vatsahapon vaikutuksilta ja vähentäen pepsiinientsyymin aktiivisuutta. Sukralfaatti on yleisesti hyvin siedetty. Haittavaikutuksina sillä voi olla ummetusta ja suun kuivumista. Munuaisten vajaatoimintaa kärsiville sukralfaatti voi aiheuttaa vakavia haittavaikutuksia sen alumiinia vapauttavan vaikutuksen johdosta.http://vapautavatsasi.fi/p30176-alsucral.php Viitattu 2.5.2015. Sukralfaatilla on vuorovaikutuksia muiden lääkeaineiden kuten tetrasykliinien ja fluorokinolonien kanssa. ==Lähteet== ==Aiheesta muualla== *http://www.terveyskirjasto.fi/terveyskirjasto/tk.koti?p_artikkeli=dlk00914 Luokka:Ruoansulatuskanavan lääkkeet
Petolahden kirkko

Petolahden kirkko (ruots. Petalax kyrka) on Maalahden Petolahdelle 1805 rakennettu puinen tasavartinen ristikirkko. Kaksitoista talonpoikaa rakensi kirkon omin varoin ja luvin. Melko korkeaseinäisen rakennuksen ristikeskuksessa on poikittain sijoitettu lyhtytorni. Sakaroissa on aumakatot. Sisäkatteena on puinen tynnyriholvaus, joka on keskustassa korkeammalla kuin muualla. Kirkkoa on korjattu vuosina 1926, 1933, 1952–1954 ja 1973. Viimeksi sitä kunnostettiin vuonna 2013. Kirkon yhteyteen rakennettiin erillinen kaksikerroksinen kellotapuli 1832, jossa on klassismin piirteitä, mutta empireen viittaava kupukatolta kohoava katkaistu pyramidihuippu. Kellot ovat vuosilta 1812 ja 1858. Kirkossa on istumapaikkoja 350 hengelle. Alttaritaulun Ristiinnaulittu on maalannut Isac Österholm 1861. Kirkon 9-äänikertaiset urut on valmistanut Kangasalan urkutehdas 1974. == Lähteet == == Aiheesta muualla == * Petalax kyrka Kirkko Luokka:Pohjanmaan kirkkorakennukset Luokka:Suomen puiset ristikirkot Luokka:Maalahden rakennukset ja rakennelmat Luokka:Suomen 1800-vuosikymmenellä rakennetut kirkot
Fight for Fun

Fight For Fun (pälp 56 / poks 56) on Sticky Fingersin ainoa albumi. Se äänitettiin heinäkuussa 1984 MSL-studiossa Lempäälässä ja julkaistiin saman vuoden lopulla sekä vinyylinä, että C-kasettina. Levy pitää sisällään kolmetoista bändin omaa sävellystä ja yhden cover-kappaleen ("Funny Funny"). Levyn äänittäjänä ja tuottajana toimi Popedan kitaristi Costello Jones ja julkaisijana puolestaan tamperelainen Poko Records. Yhtyeen ja albumin tyylisuunta on glam punk. Musiikillisia vaikuttajia olivat Slade, Sweet sekä Ramones. == Kappaleet == === A-puoli === #Fight for Fun (säv. ja san. T. Ahonen) #No More Noize Reduction (säv. ja san. T. Ahonen) #Midnight Angel (säv. ja san. Klide) #Bad Boys Make Noize (säv. ja san. T. Ahonen) #Waste Your Life (säv. ja san. T. Ahonen) #Don´t Turn Me Away (säv. ja san. T. Ahonen) #Knight Rider (säv. ja san. Sticky Fingers) === B-puoli === # * Vacation (säv. ja san Klide) #Funny Funny (säv. san. ja sov. Chinn-Chapman) #Day By Day (säv. ja san. Klide & T. Ahonen) #Slow Beat Boy (säv. ja san. Klide) #Lipstick Love (säv. ja san. T. Ahonen) #No Time for Love (säv. ja san. T. Ahonen) #Have a Nice Day (säv. ja san. Klide) == Kokoonpano == * Timo "Timppa" Ahonen (Timmy) – kitara, laulu ja taustalaulu * Jari "Jartsu" Pelkonen (Klide) – kitara, laulu ja taustalaulu * Jari "Jarkka" Ahonen (Jesse) – basso ja taustalaulu * Ari Haapalainen (Little Willy) – rummut ja taustalaulu * Tolonen – piano (kappale "Midnight Angel") === Tuotanto === * Costello Jones – tuottaja * Jokke Järvinen – kansikuva == Aiheesta muualla == * Sticky Fingers - Lipstick Love) (YouTube) * Sticky Fingers - Christine) (YouTube) * Sticky Fingers - Funny Funny) (YouTube) Luokka:Vuoden 1984 esikoisalbumit Luokka:Suomalaiset rockalbumit
Hilma Jahnsson

Hilma Gabriella Jahnsson (o.s. Hägg, 3. helmikuuta 1882 Turku – 11. kesäkuuta 1975Kuka kukin on (Aikalaiskirja) : Who's who in Finland / 1978 Projekt Runeberg. Viitattu 2.5.2015.) oli suomalainen juristi ja kouluneuvos. Parhaiten Hilma Jahnsson tunnetaan aviomiehensä professori Yrjö Jahnssonin taustavaikuttajana. Lisäksi hän perusti Helsingin suomalaisen yksityislyseon ja puolisonsa nimeä kantavan säätiön. Jahnsson myös toimi valiokuntasihteerinä eduskunnassa vuodet 1917–1930. Jahnsson oli ensimmäinen nainen, josta tuli eduskunnassa valiokuntaneuvos. == Elämä == Jahnsson syntyi Turussa 1882. Hänen vanginvartijana työskennellyt isänsä ehti menehtyä ennen tyttären syntymää. Hilma suoritti filosofian kandidaatin tutkinnon Helsingin yliopistossa yhdessä puolisonsa Yrjön kanssa. Myöhemmin Hilma kuitenkin luopui akateemisesta urasta: sen sijaan hän keskittyi innokkaana fennomaanina ja sosiaalireformistina tunnetun aviomiehensä elämäntyön tukemiseen. Hilma Jahnsson jätti muun muassa naistyövoiman asemaa koskevan väitöskirjatyönsä kesken. Vuonna 1917 Hilma Jahnsson kuitenkin valmistui asianajajaksi, ja näin hän oli kolmas juristin tutkinnon suorittanut nainen Suomessa. Vuodet 1917–1930 Jahnsson toimi eduskunnan työväenasiainvaliokunnan sihteerinä. Vuoden 1933 eduskuntavaaleissa Hilma Jahnsson oli sosialidemokraattisen puolueen kansanedustajaehdokkaana. Vuonna 1923 Hilma ja Yrjö Jahnsson perustivat Helsingin suomalaisen yksityislyseon. He kokivat että lyseon perustamiselle oli tarvetta, sillä useat suomenkieliset nuoret jäivät tuolloin vaille opiskelupaikkaa. Neljä vuotta myöhemmin Jahnssonit perustivat Suomen ensimmäisen iltaoppikoulun työläisiä varten. Yrjö Jahnssonin liiketoimien ansiosta pariskunnalle kertyi 1920–1930-lukujen aikana suuri määrä omaisuutta. Puolisonsa kuoleman jälkeen vuonna 1936 Hilja alkoi huolehtia omaisuuden hoitamisesta. Kouluneuvoksen arvonimi hänelle myönnettiin 1966. == Yrjö Jahnssonin säätiö == Yrjö Jahnssonin säätiön Hilma Jahnsson perusti vuonna 1954. Hän oli jo 1940-luvulla aikonut perustaa Suomen kulttuurirahastoon miehensä nimeä kantavan nimikkorahaston. Hilma kuitenkin luopui ajatuksesta, koska kulttuurirahaston johdossa toimivat kunniaesimiehinä Risto Ryti ja J. K. Paasikivi. Kaksikko tunnettiin Yrjö Jahnssonin kiivaina vastustajina. Hilma Jahnsson toimi säätiön puheenjohtajana aina vuoteen 1971 saakka. == Lähteet == *Hilma ja Yrjö Jahnsson Yrjö Jahnssonin säätiö. === Viitteet === == Aiheesta muualla == *Zetterberg, Seppo: Yrjö ja Hilma Jahnsson, Yrjö Jahnssonin säätiö 1982. ISBN 951-99361-4-9. *Hilma ja Yrjö Jahnsson Suomen kansallisbiografia (maksullinen). Luokka:Suomalaiset juristit Luokka:Suomen Sosialidemokraattisen Puolueen poliitikot Luokka:Sosiaalityön kehittäjät Luokka:Vuonna 1882 syntyneet Luokka:Vuonna 1975 kuolleet
Todd Gurley

Todd Gurley II (s. 3. elokuuta 1994 Baltimore, Maryland) on yhdysvaltalainen amerikkalaisen jalkapallon pelaaja, pelipaikaltaan keskushyökkääjä. Hän edustaa NFL-liigassa pelaavaa Los Angeles Ramsia.http://www.pro-football- reference.com/players/G/GurlTo01.htm Viitattu 2.5.2015. Georgian yliopiston joukkueessa yliopistojalkapalloa pelannut Gurley varattiin vuoden 2015 NFL:n varaustilaisuuden ensimmäisellä kierroksella, tilaisuuden 10. pelaajana. St. Louis Rams varasi Gurleyn huolimatta hänen marraskuussa kärsimästä pahasta polvivammasta. Gurleystä tuli samalla myös ensimmäinen ensimmäisellä kierroksella varattu keskushyökkääjä sitten vuoden 2012 varaustilaisuuden. ==Yleisurheilu-ura== Gurley oli lukioaikoinaan monien muiden NFL-pelaajien tavoin myös lupaava pika-aituri sekä pikajuoksija. Alle 18-vuotiaiden MM- kilpailuissa 2011 hän sijoittui 110 metrin aidoissa 15:nneksi. Gurleyn ennätys 110 metrin aidoissa on 13,66 sekuntia, ja sileällä 100 metrillä 10,70 sekuntia. ==Lähteet== Luokka:Yhdysvaltalaiset amerikkalaisen jalkapallon pelaajat Luokka:Yhdysvaltalaiset pika-aitajuoksijat Luokka:Vuonna 1994 syntyneet Luokka:Elävät henkilöt
Badou Jack

Badou Jack (s. 31. lokakuuta 1983 Tukholma) on ruotsalais-gambialainen ammattilaisnyrkkeilijä ja WBC-liiton ylemmän keskisarjan hallitseva maailmanmestari. Lempinimellä The Ripper tunnettava oikeakätinen Jack on 185 senttimetriä pitkähttp://boxrec.com/list_bouts.php?cat=boxer&human;_id=497268 . == Ura == Amatööriurallaan Jack edusti Gambiaa vuoden 2008 kesäolympialaisissa Pekingissä ollen 17:s keskisarjassahttp://www.sports-reference.com/olympics/athletes/ja/badou-jack-1.html . Hän toimi myös Gambian lipunkantajana avajaisissa. Ennen olympialaisia Jack oli edustanut Ruotsia. Jack aloitti ammattilaisuransa vuonna 2009. Hän voitti avausottelussaan Maksim Nikonorovin. Suomessa Jack on otellut ammattilaisurallaan kahdesti, elokuussa 2009 Ulvilan pesäpallostadionilla ja saman vuoden lokakuussa Vaasan Maapohjahallissahttp://www.iltasanomat.fi/nyrkkeily/art-1430361723730.html . Huhtikuussa 2015 Jack saavutti WBC-liiton maailmanmestaruuden voitettuaan Anthony Dirrellin. Jack on voittanut ammattilaisuransa 21 ottelusta 19, joista 12 tyrmäyksellä. Nykyisin Jack edustaa Ruotsia. Floyd Mayweather Jr. toimii Jackin promoottorina. == Lähteet == == Aiheesta muualla == | Luettelo ammattinyrkkeilyotteluista boxrec.comissa Luokka:Ruotsalaiset nyrkkeilijät Luokka:Gambialaiset nyrkkeilijät Luokka:Vuonna 1983 syntyneet Luokka:Elävät henkilöt
Arthur Francis Buddington

Arthur Francis Buddington (29. marraskuuta 1890 – 25. joulukuuta 1980) oli yhdysvaltalainen geologi, jonka ominta alaa oli kemiallinen petrologia. Buddington opiskeli Brownin ja Princetonin yliopistoissa. Ensimmäisen maailmansodan aikana hän oli tekemisissä kemiallisten aseiden kanssa. Sen jälkeen hän opetti Princetonin yliopistossa yli 40 vuoden ajan toimien siellä geologian laitoksen esimiehenä vuosina 1936–1950. Hän teki pitkän uran myös Yhdysvaltain geologian tutkimuskeskuksessa (USGS). == Lähteet == Luokka:Yhdysvaltalaiset geologit Luokka:Vuonna 1890 syntyneet Luokka:Vuonna 1980 kuolleet
Lac Allard

Lac Allard on järvi Kanadassa Quebecin provinssissa, lähellä Havre-Saint- Pierren kaupunkia. Sen suurin pituus on 19 km. Siellä sijaitsee yksi maailman suurimmista ilmeniittiesiintymistä. == Lähteet == Luokka:Québecin järvet
Suomi-liitto

Suomi-liitto tai Suomi Liitto oli Saksassa toisen maailmansodan loppuaikoina vuosina 1944–1945 lyhyen aikaa toiminut saksalaismielisten suomalaisten järjestö. Suomi-liitto perustettiin joulukuussa 1944 Berliinissä, kun Suomi oli katkaissut suhteensa Saksan kanssa. Liiton puheenjohtajana toimi kontra- amiraali Gustav von Schoultz, ja sen muita keskeisiä vaikuttajia olivat vapaaherratar Ruth Munck, maisteri Yrjö von Grönhagen, professori Johannes Öhquist ja SS-Untersturmbannführer Claes Purjo. Munck hoiti liiton toimistoa Berliinissä huhtikuuhun 1945 saakka, jolloin hän lähti Saksasta. Suomi-liiton virallinen tarkoitus oli toimia Saksassa asuvien suomalaisten yhdyssiteenä, hoitaa heidän asioitaan ja valvoa heidän etujaan.Mikko Uola: Unelma kommunistisesta Suomesta 1944–1953, s. 214–215. Minerva, Helsinki 2013. On myös väitetty, että sen tarkoituksena olisi ollut tukea suomalaisten taistelua Saksan rinnalla loppuun saakka ja lähettää Suomeen vakoilijoita.Ville Kontinen: Lemmestä, pelosta ja pakostakin: Suomalaisnaisten motiivit saksalaisjoukkojen mukaan lähtemiselle syksyllä 1944, s. 170. Teoksessa Saksalaisten ja neuvostosotilaiden lapset Suomessa, Norjassa, Tanskassa, Itävallassa, Puolassa ja Itä-Karjalassa: Ulkomaalasten sotilaiden lapset Suomessa 1940–1948, Osa II (toim. Lars Westerlund), Helsinki 2011. Teoksen verkkoversio ==Lähteet== Luokka:Saksalaiset järjestöt Luokka:Ulkosuomalaiset Luokka:Suomi 1939–1945
Maksamaan kirkko

Maksamaan kirkko on Vöyrin Maksamaalle 1824 rakennettu puinen tasavartinen ristikirkko. Kirkon piirustukset laadittiin Intendentinkonttorissa 1822 ja kirkon rakensi Heikki Kuorikoski. Kirkon keskuskuutio, jossa on pyramidikatto, nousee tornimaisena rakenteena sakaroita korkeammalle. Kirkko edustaa päätykolmioineen ja kattolistoineen uusklassismia. Sisäkatteena on puuholvaus, ristiokeskuksessa on kupuholvi. Kirkkoa on korjattu 1897, 1904, 1933 ja 1961-1962. Erillinen kolminivelinen kellotapuli rakennettiin vanhemman kirkon yhteyteen 1783, sitä korotettiin ja se siirrettiin uuden kirkon viereen 1824. Kellot ovat vuosilta 1749 ja 1783. Kirkon pinta-ala on 237 neliötä ja siellä on istumapaikkoja 500 hengelle. Kaksiosaisen alttaritaulun Ristiinnaulittu ja Jeesuksen syntymä on maalannut J. Tegengren 1933, vanhempi C. F. Sundströmin maalaama alttaritaulu on sakastissa. Kirkon 15-äänikertaiset urut on valmistanut Hans Heinrich 1966, niiden julkisivu ja osa pillistöä on vanhemmista E. F. Walckerin 1903 rakentamista uruista. == Lähteet == Luokka:Maksamaa Luokka:Pohjanmaan kirkkorakennukset Luokka:Suomen puiset ristikirkot Luokka:Vöyrin rakennukset ja rakennelmat Luokka:Suomen 1820-luvulla rakennetut kirkot
Submaapallo

Submaapallo tai submaa () on Maata merkittävästi pienempi planeetta. Aurinkokuntamme planeetoista submaapalloja ovat Merkurius ja Mars. Submaita pienemmät kohteet ovat muun muassa mesoplaneettoja, kääpiöplaneettoja ja pikkuplaneettoja. ==Massa ja läpimitta== Submaapallo on maapalloa pienempi kivirautaplaneetta, jonka massa on 0,01–0,5 Maan massaahttp://planetstar.wikia.com/wiki/Planetary_mass_classification#Mass_classification . Erään toisen määritelmän mukaan alimaan massa on alle 0,95 Maan massaa ja säde alle 0,82 Maan sädettä. ==Esimerkkejä submaapalloista== Submaapalloja ovat aurinkokunnassamme Merkurius ja Mars. K-spektrityypin tähdellä Kepler 444 on tähden läheisellä kuumalla vyöhykkeellä viisi submaapalloa.http://corot3-kasc7.sciencesconf.org/file/99903 Gliese 367 -tähteä kiertää submaapallo Gliese 367 b, samoin kuin Barnardin tähteä planeetta Barnard b. ==Elinkelpoisuus== Submaapalloilla on korkeintaan ohut kaasukehä ja heikko magneettikenttä. Geologinen aktiivisuus päättyy suhteellisen nopeasti planeetan historiassa. Toisaalta lähellä keskustähteään olevat submaat ovat alttiita vuorovesivoimille. Lämpötilan ajalliset tai paikalliset vaihtelut ovat submaapallon pinnalla suuria, joten submaapallot ovat maapalloa vähemmän soveltuvia elämälle. ==Submaapallot ja planeettakuntien synty== Aurinkokunnan synnyn oligarkkivaiheen oligarkit olivat pääosin submaapalloja. ==Lähteet== Luokka:Planeettatyypit
Naisten Superpesiksen kausi 2015

Naisten Superpesiksen kausi 2015 oli Suomen pesäpallon naisten pääsarjan Superpesiksen 26. kausi. Kausi alkoi 9. toukokuuta 2015. == Joukkueet == Joukkue Paikkakunta Kotistadion Perustettu Kankaanpään Maila Kankaanpää 1958 Kempeleen Kiri Kempele Sarkkiranta 1915 Kirittäret Jyväskylä Hippos 1999 Lapuan Virkiä Lapua Lukkarila 1907 Mansen Räpsä Tampere Kaupin urheilupuisto 2011 Porin Pesäkarhut Pori Porin pesäpallostadion 1985 Pesä Ysit Lappeenranta Vanha kenttä 1976 Rauman Lukko Rauma Länsi-Suomi Areena 1958 Seinäjoen Mailajussit Seinäjoki 1932 Vihdin Pallo Vihti Hiidenkirnu 1967 Viinijärven Urheilijat Liperi Viinijärven pesäpallokenttä 1914 == Sarjataulukko == Sijoitus Joukkue Pelattu 3P 2P 1P 0P TJ PJ P 1 Lapuan Virkiä 24 16 5 1 2 196 70 59 2 Kirittäret 24 14 6 1 3 192 73 55 3 Porin Pesäkarhut 24 12 3 4 5 195 113 46 4 Rauman Lukko 24 11 6 1 6 150 94 46 5 Kankaanpään Maila 24 10 2 3 9 169 113 37 6 Kempeleen Kiri 24 6 5 5 8 95 113 33 7 Mansen Räpsä 24 8 3 2 11 126 97 32 8 Viinijärven Urheilijat 24 5 7 3 9 97 119 32 9 Pesä Ysit 24 2 2 5 15 84 191 15 10 Seinäjoen Mailajussit 24 1 6 0 17 85 203 15 11 Vihdin Pallo 24 0 2 1 21 63 266 5 Pesistulokset.fi − Naisten Superpesiksen sarjataulukko 2015 ==Ylemmät pudotuspelit== {{Turnauspuu8 | |Lapuan Virkiä|3|Viinijärven Urheilijat|0 | |Rauman Lukko|3|Kankaanpään Maila|0 | |Kirittäret|3|Mansen Räpsä|1 | |Porin Pesäkarhut|3|Kempeleen Kiri|0 ||Lapuan Virkiä|3|Rauman Lukko|0 ||Kirittäret|3|Porin Pesäkarhut|1 ||Lapuan Virkiä|3|Kirittäret|1 ||Porin Pesäkarhut|1|Rauman Lukko|2 }}Pesistulokset.fi − Naisten Superpesiksen ylemmät pudotuspelit 2015 ==Sarjakarsinta== Vihdin Pallo - Hämeenlinna 3-0Pesistulokset.fi − Naisten Superpesiksen karsinnat 2015 == Lähteet == * Pesis.fi − Naisten Superpesiksen sarjajärjestelmä 2015 (Wayback Machine) Luokka:Pesäpallon SM-sarjakaudet Luokka:Vuoden 2015 pesäpallo
Hirvensalonsilta

__NOTOC__ Hirvensalonsilta () on Turussa Hirvensalon saaren ja mantereen välinen silta, joka on valmistunut vuonna 1993. Silta on ainoa kiinteä tieyhteys Hirvensalosta mantereelle ja samoin Satavan ja Kakskerran saarilta, ja se kuuluu yhdystiehen 1821. Silta kulkee Pihlajaniemen kaupunginosasta Moikoisten kaupunginosaan. Vuonna 2009 sillan ajoneuvomäärä vuorokaudessa oli 17 000–18 000\. Kesäisin loma-asutuksen ja vapaa-ajan matkojen tuoma kuormitus nostaa liikennemäärän noin 22 000 ajoneuvoon vuorokaudessa. Vuonna 2009 sillan takana saarilla asui noin 8 300 asukasta, vuonna 2016 asukasmäärä oli noussut jo 10 920:een. Sillan pinta-ala on 6 300 neliömetriä. == Hirvensalon siltahistoria == Ennen kiinteää tieyhteyttä Hirvensalon ja mantereen välillä kulki erilaisia losseja sekä venekyytejä. Ensimmäinen silta valmistui Hirvensalon ja mantereen välille vuonna 1949. Silta oli avattava, ja se johti manteren puolelta Korppolais­mäestä silloisen Hirven­salon­tien (nyk. Vanhan Hirven­salon­tien) päästä Hirven­salon Lauttarantaan Kaks­kerran­tien (nyk. Vanhan Kaks­kerran­tien), Piki­saaren­tien ja Kutterin­tien risteykseen. Vuonna 1968 rakennettiin noin 200 metriä etelämmäksi uusi pukkisilta, joka korvasi vanhan sillan. Se oli edellistä matalampi eikä ollut avattava. Silta oli alkujaankin tarkoitettu väli­aikaiseksi, ja se tuli 1980-luvulla huonokuntoiseksi ja kapasiteetiltaan riittämättömäksi Turun kaupunginvaltuusto päätti uuden sillan rakentamisesta vuoden 1988 alussa. Uusi silta, nykyinen Hirvensalonsilta rakennettiin edellistä melkoisesti etelämmäksi. Se valmistui vuonna 1993. == Toinen silta Hirvensaloon? == Hirvensalon ja muiden siihen yhteydessä olevien saarien asukasmäärän noustessa on ehdotettu uutta siltaa tai tunnelia rakennetavaksi mantereelle. Hirvensalon osayleiskaavassa vaihtoehdoksi otettiin Hirvensalon uuden sillan rakentaminen, Uittamonsilta, joka rakennettaisiin noin 1,7 kilometriä Hirvensalon sillasta kaakkoon. == Lähteet == == Aiheesta muualla == Luokka:Turun sillat Luokka:Moikoinen Luokka:Suomen tieliikennesillat Luokka:Pihlajaniemi
Pyötikön luostari

Pyötikön luostari oli Juuan Vuokon kylässä Pielisen länsirannalla Vihtasuon Kojonniemessä vuosina 1847–1890 toiminut ortodoksinen vanhauskoisten luostari. Luostarin rahoitti vanhauskoisiin kuulunut moskovalainen kauppias, ja siinä asui enimmillään noin 30 erakkomunkkia. Munkit olivat tulleet Suomen puolelle Vienasta ja Aunuksesta uskonnollista vainoa pakoon. Luostarista on jäljellä kiviaidalla aidattu kalmisto, jossa sijaitsee Nurmeksen ortodoksisen seurakunnan vuonna 1977 rakentama Pyötikön tsasouna (Ristin ylentämisen tsasouna). Kalmistossa on kolme restauroitua taitekattoista hirsikehikkohautaa ja kolme alkuperäisessä kunnossa olevaa hautaa. Varsinainen luostarirakennus lienee sijainnut nykyisen Pyötikön talon paikalla.Historia : Luostarit : VanhauskoisetYle uutiset Pohjois-Karjala 28.4.2013 : Vuokon kylä on historiaa ja maaseutuestetiikkaaKulttuuriympäristön rekisteriportaali : Vuokko, Pyötikkö == Lähteet == Luokka:Juuan rakennukset ja rakennelmat Luokka:Ortodoksiset luostarit Luokka:Suomen luostarit Luokka:Vanhauskoisuus
Megrijärven luostari

Megrijärven luostari oli Ilomantsin itäosassa lähellä Venäjän rajaa Megrijärven Suomen puoleisella rannalla sijainnut ortodoksinen vanhauskoisten luostari. Luostarin perusti vuoden 1800 tienoilla vanhauskoisiin kuulunut Onefrei-niminen mies ja luostariin asettui rajan yli uskonnollista vainoa paenneita vanhauskoisia. Luostarissa asui aluksi vain miehiä mutta sinne asettui 1850-luvulta alkaen myös naisia. Enimmillään luostarissa oli 36 munkkia. Luostarissa oli lisäksi lahjoitusvaroilla palkattua ulkopuolista työväkeä. Megrijärven luostari ja toinen vanhauskoisten Ilomantsiin perustama Pahkalammen luostari olivat syrjäisiä erämaaluostareita, mutta niissä vieraili silti etenkin paastoaikana vanhauskoisia pyhiinvaeltajia sekä Suomen puolelta Ilomantsista, Sortavalasta, Suistamolta ja Korpiselästä että Venäjän puolelta Aunuksesta. Näiden luostarien lisäksi vanhauskoisilla oli myös 1850-luvulla lyhyen aikaa toiminut erakkokelja Liusvaaran kylässä. Luostarit harjoittivat kaskiviljelyä ja kalastusta, mutta pääasiassa niiden talous perustui varakkaiden pietarilaisten ja moskovalaisten vanhauskoisten porvareiden lahjoituksiin. Lahjoitusten vähentyessä ja virallisen painostuksen lisääntyessä molempien luostareiden toiminta alkoi hiipua 1850-luvulta lähtien. Megrijärven luostarin maatilan hallintaoikeus siirtyi valtiolle 1914 ja se tyhjeni lopullisesti 1919 nunna Varvaran kuoltua. Suomen itsenäistymisen jälkeen luostarin rakennukset myytiin rajavartiostolle ja entisessä luostarissa toimi rajavartiotupa. Vuoden 1940 Moskovan rauhansopimuksen jälkeen molemmat entiset luostarit jäivät luovutetulle alueelle. Nykyisin entisellä luostarialueella näkyvät vielä rakennusten paikat ja Megrijärven keskellä luostarin asukkaiden vanha kalmistosaari Venurinbonga.Museovrasto : Kuukausen esine - huhtikuu 2007 : Vanhauskoisten rukousnauha IlomantsistaRajakarjalaiskylät : Hoilola Ensio Kettunen : Kuolismaan Kettuset, osa I : Ilomantsin itäkylät : Megrijärvi , s. 22-23 Kettusviesti 3/2014, s. 6-7 == Lähteet == == Aiheesta muualla == * Vuonna 1927 otettu valokuva entisistä luostarirakennuksista Luokka:Ilomantsi Luokka:Ortodoksiset luostarit Luokka:Suomen luostarit Luokka:Luovutettu Karjala Luokka:Vanhauskoisuus
Pahkalammen luostari

Pahkalammen luostari oli Ilomantsin itäosassa Vuottoniemen Pahkalammella sijainnut ortodoksinen vanhauskoisten luostari. Luostarin perusti vuonna 1798 vanhauskoisiin kuulunut Aunuksen puolelta Suomeen paennut loismies Marki Alexandrov, ja luostariin asettui rajan yli uskonnollista vainoa paenneita vanhauskoisia. Luostari oli virallisesti kruununtorppa ja luostarin päämies oli kruunun torppari. Pahkalammen luostari ja toinen vanhauskoisten Ilomantsiin perustama Megrijärven luostari olivat syrjäisiä erämaaluostareita, mutta niissä vieraili silti etenkin paastoaikana vanhauskoisia pyhiinvaeltajia sekä Suomen puolelta Ilomantsista, Sortavalasta, Suistamolta ja Korpiselästä että Venäjän puolelta Aunuksesta. Näiden luostarien lisäksi vanhauskoisilla oli myös 1850-luvulla lyhyen aikaa toiminut erakkokelja Liusvaaran kylässä. Luostarit harjoittivat kaskiviljelyä ja kalastusta, mutta pääasiassa niiden talous perustui varakkaiden pietarilaisten ja moskovalaisten vanhauskoisten porvareiden lahjoituksiin. Lahjoitusten vähentyessä ja virallisen painostuksen lisääntyessä molempien luostareiden toiminta alkoi hiipua 1850-luvulta lähtien. Pahkalammen luostarissa asui vuonna 1857 kahdeksan miestä ja kaksi naista. Luostarissa oli kaksi rakennusta, ja varsinainen rukoushuone oli kaksikerroksisen päärakennuksen yläkerrassa. Luostari autioitui jo vuoteen 1880 mennessä, ja myöhemmin entinen luostari maineen siirtyi Enso-Gutzeit- yhtiölle. Suomen itsenäistymisen jälkeen entisen luostarin läheisyyteen rakennettiin 1930-luvulla Pahkalammen rajavartioasema. Vuoden 1940 Moskovan rauhansopimuksen jälkeen molemmat entiset luostarit jäivät luovutetulle alueelle.Museovrasto : Kuukauden esine - huhtikuu 2007 : Vanhauskoisten rukousnauha IlomantsistaRajakarjalaiskylät : Hoilola == Lähteet == Luokka:Ilomantsi Luokka:Ortodoksiset luostarit Luokka:Suomen luostarit Luokka:Luovutettu Karjala Luokka:Vanhauskoisuus